Το διαδίκτυο

Έννοιες/ Όροι

Το Διαδύκτιο (Internet) είναι ένα δίκτυο υπολογιστών, το μεγαλύτερο στον κόσμο. Στην ουσία, απαρτίζεται από πολλά δίκτυα Η/Υ τα οποία είναι συνδεδεμένα μεταξύ τους.

Ο Παγκόσμιος Ιστός (WWW ή World Wide Web) είναι ένα τυποποιημένο περιβάλλον επικοινωνίας μεταξύ του χρήστη και του Διαδικτύου για τη διανομή ιστοσελίδων (web pages distribution). Μια ιστοσελίδα μπορεί να περιέχει έγγραφα, εικόνες, ήχους κ.λ.π.

Ορολογία:

HTTP: Τα αρχικά των λέξεων HyperText Transfer Protocol (στα Ελληνικά: Πρωτόκολλο Μεταφοράς Υπερκειμένου): είναι η «γλώσσα» που χρησιμοποιεί η εφαρμογή web browser (το λογισμικό δηλαδή που χρησιμοποιών για να «πλοηγούμαι» στο διαδίκτυο) για να συνδεθεί με τον Η/Υ στον οποίο είναι αποθηκευμένη μια ιστοσελίδα και να φορτώσει το περιεχόμενό της.

URL: Uniform Resource Locator (Ενιαίος Κώδικας Αναζήτησης): είναι η διεύθυνση μιας ιστοσελίδας, δηλαδή η ταυτότητα της στον παγκόσμιο ιστό.

ISP: Internet Service Provider (Παροχέας Υπηρεσιών Διαδικτύου): η εταιρεία που παρέχει τη σύνδεση στο διαδίκτυο.

FTP: File Transfer Protocol (Πρωτόκολλο Μεταφοράς Αρχείων): Η μέθοδος που χρησιμοποιεί ο Η/Υ για τη μεταφορά αρχείων, όπως το «κατέβασμα» (Downloading) αρχείων ή προγραμμάτων.

Hyperlink: (Υπερσύνδεσμος): είναι απλά ένας σύνδεσμος ο οποίος έχει τη δυνατότητα να μεταφέρεται από μια ιστοσελίδα σε άλλες που είναι αποθηκευμένες σε άλλους Η/Υ.

Cookie: Ένα μικρό αρχείο κειμένου στο οποίο αποθηκεύονται πληροφορίες από μια ιστοσελίδα που έχουμε επισκεφτεί πρόσφατα.

Cache (κρύπτη): είναι η περιοχή του Η/Υ που αποθηκεύονται όλα τα Cookies. Αυτό επιταχύνει την εμφάνιση των ιστοσελίδων που επισκεπτόμαστε συχνά.

Κατανόηση της σύνθεσης και της δομής μιας διεύθυνσης ενός Web Site –URL

Ένα Web Site, είναι δεδομένα στα οποία μπορούν οι διάφοροι χρήστες να έχουν πρόσβαση. Η διεύθυνση ενός Web Site δινεται από τη URL του. Η δομή ενός URL, είναι πολύ ακριβής αλλά και απλή και έχει τα εξής χαρακτηριστικά:

1.      Τα πρωτόκολλα μεταφοράς των δεδομένων (http, ftp).

2.      Το όνομα του τομέα του διακομιστή (server) που ακολουθεί μια τυπική σύνταξη:

α. www: προσδιορίζει ότι η υπηρεσία βρίσκεται στο world wide web

β. Ακολουθεί το όνομα , ο τύπος και η τοποθεσία του οργανισμού στον οποίο ανήκει ο διακομιστής (server). Αν ο οργανισμός είναι εμπορικός τότε το όνομα περιλαμβάνει τον κωδικό .com, αν είναι εκπαιδευτικός τον κωδικό .edu ή .ac, αν είναι κυβερνητικός τον κωδικό gov, αν είναι μη κερδοσκοπικός οργανισμός τον κωδικό .org κλπ.

Παραδείγματα:

www.ucla.edu (University of California in Los Angeles)

www.yahoo.com

www.unesco.org

3.      Αν ο οργανισμός βρίσκεται εκτός των Ηνωμένων Πολιτειών χρησιμοποιείται και ο κωδικός της χώρας στην οποία βρίσκεται ο οργανισμός π.χ. .gr αν ο οργανισμός είναι στην Ελλάδα, .cy αν ο οργανισμός βρίσκεται στην Κύπρο κλπ

4.      Στο τέλος ακολουθεί το όνομα του φακέλου και το όνομα του αρχείου στο οποίο είναι καταχωρημένη η συγκεκριμένη σελίδα.

Η εφαρμογή Web Browser και η χρήση της

Web Browser είναι ένα λογισμικό πρόγραμμα το οποίο χρησιμοποιείται για την εμφάνιση των ιστοσελίδων. Αποκωδικοποιεί τα περιεχόμενα μιας ιστοσελίδας και τα εμφανίζει στην οθόνη σε κατάλληλη μορφή για να τα δούμε.

Μηχανές αναζήτησης (Search Engines) και η χρήση τους

Search Engine, είναι μια βάση δεδομένων η οποία κατέχει τα περιεχόμενα πολλών ιστοσελίδων. Χρησιμοποιείται για την αναζήτηση πληροφοριών που υπάρχουν διαθέσιμες σε διάφορες ιστοσελίδες στο διαδίκτυο και σχετίζονται με το εκάστοτε θέμα που μπορεί να μας ενδιαφέρει.

Protected Web Site

Κάποιες τοποθεσίες στο διαδίκτυο είναι απαγορευμένες για την πλειοψηφία των χρηστών. Είναι προστατευμένες και για να έχει κάποιος πρόσβαση πρέπει να είναι μέλος στο σχετικό διακομιστή, ώστε με τη χρήση username και κωδικού πρόσβασης (password), να μπορεί να τις επισκεφτεί. Αυτό γίνεται για λόγους ασφάλειας, όπως για παράδειγμα σε web sites τραπεζών κλπ.

Ψηφιακό Πιστοποιητικό (Digital Certificate)

Χρησιμοποιείται για την απόκρυψη πληροφορικών για διασφάλιση της μετάδοσης διαμέσου του Διαδικτύου. Ένα ψηφιακό πιστοποιητικό μπορεί να χρησιμοποιηθεί γα τη δημιουργία μιας «ψηφιακής υπογραφής» για ένα e-mail. Η υπογραφή εγγυάται την ταυτότητα του αποστολέα και επίσης διασφαλίζει ότι το μήνυμα δεν μπορεί να μπερδευτεί κατά τη μεταφορά. Τα ψηφιακά πιστοποιητικά χρησιμοποιούνται κυρίως από εμπορικά web sites για απόκρυψη των στοιχείων της πιστωτικής μας κάρτας έτσι ώστε να μην μπορούν να αναχαιτιστούν καθώς ταξιδεύουν στο internet. Ένα ψηφιακό πιστοποιητικό είναι μια δήλωση που επιβεβαιώνει την ταυτότητα ενός ατόμου ή τη διασφάλιση μιας τοποθεσίας ιστού. Για την προσωπική χρήση τέτοιων πιστοποιητικών, υπάρχουν στην αγορά τα κατάλληλα λογισμικά που εξασφαλίζουν την ασφαλή δημιουργία τους.

Κίνδυνοι από Ιούς (Viruses)

Ιοί είναι πακέτα πληροφοριών, σαν μικρά λογισμικά προγράμματα, που αποστέλλονται μέσω του διαδικτύου με σκοπό να εκτελέσουν στον υπολογιστή που θα προσβάλουν μια σειρά εντολών που συνήθως είναι καταστρεπτικές. Μπορούν για παράδειγμα να σβήσουν όλα τα αρχεία από έναν υπολογιστή ή να προκαλέσουν πρόβλημα στη λειτουργία του εμποδίζοντας τον να εκτελέσει συγκεκριμένες εντολές. Για να προστατευτεί ένας χρήστης από τέτοιους ιούς, θα πρέπει να χρησιμοποιεί λογισμικό εντόπισης των ιών και να είναι προσεκτικός όσο αφορά στις ιστοσελίδες που επισκέπτεται αλλά και τα αρχεία που «κατεβάζει» στον υπολογιστή του.

Απόκρυψη (Encryption) και πιστωτικές κάρτες στο διαδίκτυο

Υπηρεσίες στο διαδίκτυο που αποδέχονται πληρωμές μέσω πιστωτικών καρτών, συνήθως διασφαλίζουν την προστασία των προσωπικών μας δεδομένων. Ανεξάρτητα όμως από αυτό, θα πρέπει κάποιος να αποφεύγει τις συναλλαγές “on line” αν δεν είναι σίγουρος ότι η τοποθεσία με την οποία προτίθεται να συνεργαστεί δεν του προσφέρει την απαραίτητη ασφάλεια. Είναι καλό να αποφεύγονται άγνωστοι οργανισμοί ή εταιρείες ή web sites που δεν ξεκαθαρίζουν τις υπηρεσίες τους.

Internet Firewall (τοίχος προστασίας)

Ο τρόπος που προστατεύεται ένας υπολογιστής που προσφέρει πρόσβαση στο διαδίκτυο από εισβολή εξωτερικών χρηστών. Προστατεύει από ανεπιθύμητες προσβάσεις στα δεδομένα που έχουμε στον υπολογιστή μας με όλα τα αρνητικά τους επακόλουθα.